        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    09 noiembrie   2020 , cu ocazia ședinței convocate în conformitate cu prevederile art.134(2) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


   Se fac propuneri pentru președinte de ședință.



   În urma propunerilor făcute este ales ca președinte de ședință d-ul Pepel Attila Arpad, care va prezida ședințele consiliului în lunile, noiembrie, decembrie 2020 și ianuarie 2021.

                       
S-a adoptat Hotărârea nr. 81 /2020          
                              La următorul punct al ordinei de zi, este  prezentat materialul cu privire la constituirea comisiilor de specialitate. 



În urma propunerilor făcute de grupurile de consilieri, comisiile de specialitate s-au constituit pe trei domenii după cum urmează:
1. Comisia pentru probleme de:
· dezvoltare economico-sociale;

·  buget finanțe;

·  administrarea domeniului public şi privat al orașului;

· servicii;

·  comerț;

· turism;

 compusă din următorii consilieri:



 
1. Președinte: Moșneag Ana Maria



2. Secretar:    Szabo Tibor
 



3. Membrii:     Maier Cristian    




4.

      Bayka Gyula       



5.                     Olteanu Petrică Ovidiu      
              

2. Comisia pentru probleme de:
· urbanism și amenajarea teritoriului;

·  realizarea lucrărilor publice;

·  protecția mediului;

·  conservarea monumentelor istorice şi arhitectură;

·  agricultură;

· apărarea ordinii publice;

· respectarea drepturilor și libertăților cetățenilor;
compusă din următorii consilieri:


.                  1. Președinte:   Markos Sandor    



2. Secretar:       Pepel Attila Arpad  



3. Membru:       Balla Ferencz



4.                       Albui Istvan        




5.                       Maier Cristian          


3. Comisia pentru probleme de:
· învățământ;

· sănătate;

· cultură;

· muncă și protecție socială;

· sport și agrement;

· administrație publică;

· juridică și de disciplină;

· relații cu publicul
compusă din următorii consilieri:



 
1. Președinte: Balazs Tibor



2. Secretar:    Szocs Gabor



3. Membrii:    Pepel Attila Arpad



4.

     Markos Sandor 
                             5.

    Mosneag Ana Maria 
                           S-a adoptat Hotărârea nr. 82 /2020          
                              La următorul punct al ordinei de zi, este  prezentat materialul cu privire la alegerea viceprimarului.





În urma propunerilor făcute au  fost înscrise pe  buletine de vot competitorii  d-ul Albui Istvan  din partea Uniunii Democrate Maghiare din România și d-ul  Pepel Attila Arpad  din partea Partidului Popular Maghiar din Transilvania 



Rezultatul votului: 

4 voturi nule

5 voturi Albui Istvan

2 voturi Pepel Attila Arpad




Se reia votul pe motiv că, pentru ocuparea funcției de viceprimar este nevoie de 7 voturi pentru că, conform  art.152(2) din Ordonanța de urgență nr.57/2019 privind Codul Administrativ care prevede   Majoritate absolută  de voturi  care înseamnă, primul număr natural strict mai mare decât jumătate din totalul membrilor în funcție ai organului colegial; ( 7 voturi) 
                           Rezultatul votului: 

8 voturi Albui Istvan

3 voturi Pepel Attila Arpad

Au fost anulate 11 buletine de vot nefolosite.



Întregul material face parte integrantă din dosarul ședinței. 

                   S-a adoptat Hotărârea nr. 83 /2020  ( 10 voturi pentru și 1 abținere d-ul Pepel Attila Arpad,)




                               La următorul punct al ordinei de zi, este  prezentat materialul cu privire la aprobarea Regulamentului de organizare și funcționare a consiliului local. 




D-ul primar,  arată faptul că, este necesar ca, fiecare consilier să aibă un laptop pe care va avea materialul ședinței. Nu se știe ce va fi cu epidemia și dacă se vor ține ședințele Online ar fi un lucru benefic.  Este de părere că, fiecare consilier este ocupat și nu  în totdeauna are timp să citească materialul ședinței.




D-ul Szabo Tibor, interesul fiecărui consilier este să știe ce se discută în ședința respectivă. Este de părere că , fiecare își dă interesul să citească materialul primit. 
                      Nefiind  alte  întrebări, supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 84 /2020          
                              La următorul punct al ordinei de zi, este  prezentat materialul cu privire la reorganizarea  Serviciului voluntar pentru situații de urgență. Este prezentat avizul de aprobare al comisiei pentru administrație publică locală, juridică, socială din cadrul consiliului local orășenesc Borsec precum și Raportul compartimentului pentru situații de urgență , prin care se arată necesitatea reorganizării  Serviciului voluntar pentru situații de urgență în urma unor modificări intervenite în structură.     
                         Nefiind  alte  întrebări, supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 85 /2020          
                              La următorul punct al ordinei de zi, este  prezentat materialul cu privire la  stabilirea prețului de referință, destinația și  modul de valorificare pentru masa lemnoasă pe picior care se recoltează din fondul forestier proprietate publică al orașului Borsec în anul  2021 de Ocolul Toplița .





D-na secretar general, arată faptul că este o procedură administrativă, în conformitate cu  Decizia 706/19.10.2020  al Directorului General al Regiei Naționale a Pădurilor – Romsilva, privind aprobarea prețului de referință pentru anul de producție 2021 ,  prețurile de referință rămân cele aprobate prin  Decizia 566/16.10.2018.




D-ul Balla Ferencz,  arată faptul că, prețul masei lemnoase se calculează pe baza calității lemnului. Trebuie văzut ce cantitate de masă lemnoasă este prevăzută a se exploata anual conform amenajamentului. 





D-ul primar,  arată consiliului faptul că , Amenajamentul Silvic stabilește cota de masă lemnoasă care poate fi recoltată anual din care o parte este folosită pentru aprovizionarea populației cu lemn de foc, iar restul se valorifică prin licitație publică pentru agenți economici  atestați.




Este menționat faptul că, cantitatea și  calitatea masei lemnoase este prevăzută în actul de punere în valoare APV, întocmit de Ocolul Silvic. 





D-ul Maier Cristian, propune ca din sumele încasate în urma valorificării masei lemnoase să fie folosite pentru cofinanțarea investițiilor în derulare. 





Ca răspuns se arată faptul că, sumele încasate de regulă se folosc pentru cofinanțarea investițiilor . 
                              Nefiind  alte  întrebări, supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 86 /2020   

                              La următorul punct al ordinei de zi, este  prezentat materialul cu privire la  modificarea valorii  unui bun    din domeniul public  al orașului Borsec, județul Harghita.





Se arată că, este vorba despre extinderea sistemului de iluminat public pe strada Topliței precum și Procesul   verbal  de recepție la terminarea lucrării nr.1202/16.09.2020 – privind execuția lucrărilor de construcții aferente investiției „ Lucrări de extindere sistem de iluminat public  strada Topliței în orașul Borsec.





O dată cu recepția la terminarea lucrării, valoarea bunului public se modifică prin majorare de valoare.




Se modifică:




   Pct.74  – Sistem iluminat public, Cod Clasificare 1.7.1.2  , de la valoarea   777.955,66 lei la 807.944,32 ( majorare cu 29.988,66 lei.) din  Hotărârea Guvernului nr.939/2011 pentru modificarea și completarea unor anexe la HGR nr.1351/2001 privind atestarea domeniului public al județului Harghita, precum și al municipiilor, orașelor și comunelor din județul Harghita, anexa 1.
                           Nefiind  alte  întrebări, supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 87 /2020     

                              La următorul punct al ordinei de zi, este  prezentat materialul cu privire la  aprobarea execuției bugetelor  pe trimestrul III al anului 2020.





D-ul primar,  arată faptul că, este vorba despre execuția bugetelor la data de 30 septembrie 2020. Explică procedura de întocmire a documentației. Conform informațiilor cuprinse în anexe, nu sunt probleme financiare. 





Propune ca, la ședințe unde se discută situația economică financiară al orașului să participe un cadru de specialitate care poate explica și poate acorda detalii cu privire la materialul prezentat. Tot prin această procedură ar trebui să funcționeze și comisia de specialitate din cadrul consiliului local unde să participe persoane care pot acorda mai multe detalii față de cele prezentate. 





Consiliul a fost de acord ca la ședințele de comisie și ședințele consiliului să participe reprezentanți ai domeniului din cadrul aparatului de specialitate al primarului. 
                       Nefiind  alte  întrebări, supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 88 /2020  

                              La următorul punct al ordinei de zi, este  prezentat materialul cu privire la aprobarea  asocierii  orașului Borsec  ca membru fondator la înființarea Asociației Stațiunilor Turistice.





D-ul primar, în calitate de inițiator, explică consiliului oportunitatea înființării asociației și totodată arată faptul că din bugetul local pe anul 2020 va fi achitat  aportul  de 10.000 lei la patrimoniul inițial al Asociației. , sumă care urmează să fie plătită din ,   capitol 80.02.01.10 – Programe de dezvoltare regionala si sociala articol 59.11- asociații si fundații. 



În cadrul asociației va ocupa funcția de președinte și va lucra pentru și în interesul orașului în vederea promovării potențialului turistic și fructificarea acestuia  fiind un potențial major în dezvoltarea turismului local și național. 
                            Nefiind  alte  întrebări, supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 89 /2020         




Este prezentată adresa Liceului Tehnologoc Zimmethausen Borsec nr.777/2020, prin care se solicită desemnarea unei persoane din partea consiliului în Consiliului de Administrație al instituției de învățământ.   
          



În urma discuțiilor purtate și în urma propunerilor făcute a fost desemnată ca reprezentant din partea consiliului în Consiliul de Administrației  al liceului  D-na Moșneag  Ana Maria .
                            Se solicită un reprezentant din partea consiliului în  Comitetul local pentru situații de urgență.

                            În urma discuțiilor purtate și în urma propunerilor făcute a fost desemnat ca reprezentant din partea consiliului în  Comitetul local pentru situații de urgență d-ul Pepel Attila Arpad. 
DIVERSE:


Se discută probleme procedurale , măsuri ce trebuie luate urgent în privința  învățământului, urbanism și amenajarea teritoriului și alte domenii cheie unde sunt necesare măsuri și decizii ferme. 



Se propune invitarea șefilor de ocol Borsec și Toplița să fie discutate problemele ivite cu privire la exploatarea, valorificarea masei lemnoase precum și aprovizionarea populației cu lemn de foc.



Se propune o întâlnire cu directorul și cadrele didactice  pentru discutarea problemelor de învățământ. Se dorește ca, în comun să fie găsite cele mai bune soluții în vederea rezolvării unor probleme stringente.



În ceea ce privește învățământul se arată că,  sunt probleme majore, nu prea sunt rezultate și trebuie văzut unde și ce trebuie îmbunătățit.



Este arătat faptul că, ceea mai mare problemă este că, cadrele didactice nu au pârghiile necesare pentru a ține  în frâu elevii. 



A fost menționat faptul că ,  fiecare parte implicată, participantă  la  actul educațional ( părinte, copil, profesor) au  partea lor de vină în privința rezultatelor. Nici sistemul educațional nu  ajută  acest segment. 



D-ul Balla Ferencz,  întâlnirile propuse sunt binevenite în acest caz se pot asculta toate părțile implicate și se poate da seama unde și ce nu funcționează. Părerea fiecărui parte contează foarte mult la luarea celei mai bune decizii în anumit caz. 



D-ul primar, este necesar rectificarea bugetului local pe anul 2020. Urmează ca la următoarea ședință să se adopte hotărâre în acest sens. Cel mai important lucru este ca să fie alocați bani pentru școală pentru cumpărarea de tablete, ca fiecare elev să poată  participa la cursurile On-line. Este necesar cumpărarea de 37 tablete pentru elevi și laptopuri pentru profesori. Trebuie avut în vedere  și cumpărarea de table inteligente interactive pentru ușurarea muncii dascălilor la predarea materiilor. Aceste măsuri trebuie luate cât mai urgent, ca nici un copil să nu rămână fără posibilitate de a învăța. 



D-ul Markos Sandor,   la Tulgheș această problemă a fost rezolvată, fiecare elev are aparatura necesară, să participe la cursurile On-line. Trebuie văzut, ei cum au făcut și dacă este conform legii și noi putem aplica procedura. 



D-ul primar,  este de părere că sunt compartimente din cadrul aparatului de specialitate al primarului unde  stilul de  lucru trebuie schimbat/ reorganizat. Cel mai urgent la partea de urbanism trebuie luate măsuri ferme, organizate grupuri de lucru , desemnarea de manager de proiect,  care va avea sarcina de  supraveghere  îndeaproape a investițiilor  în derulare. Arată consiliului faptul că, din indiferență/nepăsare  s-a ajuns în situația de necesitate de a reface Planul Urbanistic General , care recent a fost aprobat.  Refacerea PUG a fost o decizie necesară pentru prevenirea pierderii  a unor potențiali investitori. 



Cu titlu informativ, arată consiliului faptul că a fost aprobat actul normativ prin care redevența plătită după apa minerală exploatată   45% va intra ca venit la bugetul local, 35% buget județean și 20% va rămâne în bugetul de stat consolidat. 



Actul normativ urmează să fie promulgat  de Președintele țării.  În cazul în care actul normativ va intra în vigoare orașul va beneficia de un venit în plus cu cca., 3,5-4 milioane lei. Acest lucru se discută de mult timp , dar nu a existat voință politică în acest sens. 



D-ul Szabo Tibor, nu crede în aplicabilitatea acestui act normativ. Dacă va rămâne așa și într-adevăr vom primi banii respectivi este un lucru benefic pentru oraș. 


         D-ul primar,  arată consiliului faptul că, proiectul integrat  axa 13.1, care cuprinde: școala, locuințe sociale zone verzi este în faza semnării contractului. Încep licitațiile și trebuie gândit ce vom face la școală , care intră în reabilitare interioară și exterioară. Cum vom rezolva predarea în astfel de condiții.


         D-ul Szabo Tibor, întreabă în ce fază se află proiectul ” încălzire pe bază de Biomasă”. 



 D-ul primar,  ca răspuns se arată faptul că este în faza de licitație, orașul a primit pentru realizarea proiectului suma de 150 mii lei, sumă care nu va fi de ajuns. După calculele efectuate proiectul va costa dublu. 



D-ul Balla Ferencz, ce garanție are investiția.

                  D-ul primar,  garanția se acordă numai după licitație, termen  la care se angajează   firma câștigătoare.



Un lucru important și care trebuie mediatizat , pe data de 18 noiembrie urmează să fie colectat deșeul voluminos de la populație. Pentru viitor trebuie să ne gândim unde putem amenaja un lot de teren în vederea depozitării unor astfel de deșeuri. Legea ne obligă la delimitarea unei astfel de suprafețe de teren. 



D-ul Olteanu Petrică Ovidiu, ridică problema sălii de sport care se deteriorează pe zi ce trece. Menționează faptul că, trebuie întreținută și din punct de vedere al curățeniei. Ultima dată curățenie a fost făcută de ei,  cei care o folosesc .O altă întrebare se referă la izolarea  blocurilor rămase.



D-ul primar,  urmează efectuarea unor reparații și propune desemnarea unei persoane care să  răspundă de sala de sport.



În privința izolării blocurilor rămase, anual se va izola câte unu cu finanțare 80% instituția publică  din bugetul local pe anul în curs și 20% proprietarul spațiului locativ. 



D-ul Albui Istvan, noul viceprimar ales, mulțumește pentru încrederea acordată  prin vot din partea consiliului si menționează că,  nu va dezamăgi  pe cei care au avut încredere în capacitatea și competența sa de a ocupa funcția respectivă.  
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.

        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


               Pápel Attila Árpád
